gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4534, del 01-07-2003 (2003/7547)

Informació pública del projecte de retaxació de càrregues, del sector 1, SAUI-3, polígon Gutenberg.
---------------------------------------------------------------------------------------------------

### Dades del document

Número de DOGV
:   4534

Data del DOGV
:   01-07-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/7547


Organisme emissor
:   Ajuntament de la Pobla de Vallbona

Tipus de document
:   Anunci

Informació pública del projecte de retaxació de càrregues, del sector 1, SAUI-3, polígon Gutenberg. [2003/S7547]
  
L'agrupació d'interés urbanístic del sector 1, del polígon industrial Gutenberg (SAUI-3), en condició d'adjudicatària del programa d'actuació integrada d'este sector, ha formulat el projecte de retaxació de càrregues, conforme al que establix l'article 67.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Per acord de la Comissió de Govern, en sessió celebrada el dia 8 d'abril de 2003, en aplicació del que establix l'article 46.3 LRAU, s'ha acordat sotmetre al tràmit d'informació pública l'esmentat projecte de retaxació de càrregues, mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, per termini de 20 dies, comptadors des de la publicació en l'esmentat diari oficial, durant el qual els interessats podran presentar les al·legacions que estimen convenients.
  
Tota la documentació abans esmentada, així com l'expedient administratiu, podrà ser consultada en el Departament d'Urbanisme de l'Ajuntament de la Pobla de Vallbona, els dies hàbils, en horari d'oficina.
Diari Oficial de la Generalitat Valenciana


Sumari del DOGV 4488, del 28-04-2003 (2003/4650)

Notificació per citació a termini.
----------------------------------

### Dades del document

Número de DOGV
:   4488

Data del DOGV
:   28-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4650


Organisme emissor
:   Agència Estatal d'Administració Tributària. Delegació de Toledo

Tipus de document
:   Anunci

Notificació per citació a termini. [2003/Q4650]
  
Atés que no ha sigut possible realitzar la notificació a la persona interessada o al representant seu per causes no imputables a l'administració tributària, i una vegada intentat per dues vegades, en compliment del que es disposa en l'article 105.6 de la Llei General Tributària (redacció per la Llei 66/1997), se cita la persona interessada o el representant seu per a ser notificat per compareixença a la seu d'esta Dependència Provincial de Recaptació, a Toledo, al carrer d'Alfonso X el Sabio, número 1. Si no compareix en el termini de 10 dies, comptadors des del sendemà de la publicació d'esta citació, la notificació s'entendrà produïda a tots els efectes legals des del sendemà del venciment d'este termini, d'acord amb el que es disposa en l'article 103.3 del Reglament General de Recaptació (Reial Decret 1.684/1990, de 20 de desembre) en els següents termes: Que atés que no ha sigut satisfet el deute a què es fa a què es fa referència en el termini d'ingrés en període voluntari en virtut de l'establit en l'article 127 de la Llei General Tributària, l'òrgan competent ha acordat:
  
Fent ús de les facultats que em conferixen els articles 100 i 106 del Reglament General de Recaptació, liquide el recàrrec de constrenyiment pel 20% de l'import del deute pendent i dicte provisió de constrenyiment perquè es procedisca executivament contra el patrimoni i garanties dels deutors, si no s'hi produïx l'ingrés en els terminis assenyalats en l'article 108 del reglament esmentat.
  
I a més a més, se'l tindrà per notificat de totes les successives diligències fins que finalitze la substanciació del procediment, sense perjuí del dret que l'assistix a comparéixer.
Diari Oficial de la Generalitat Valenciana


Sumari del DOGV 4467, del 26-03-2003 (2003/2914)

RESOLUCIÓ de 14 de febrer de 2003, de la Universitat Politècnica de València, per la qual es nomena José Mas Marí, catedràtic d'universitat de l'àrea de coneixement Matemàtica Aplicada, adscrita al Departament de Matemàtica Aplicada.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/2914


Organisme emissor
:   Universitat Politècnica de València

Tipus de document
:   Resolució

RESOLUCIÓ de 14 de febrer de 2003, de la Universitat Politècnica de València, per la qual es nomena José Mas Marí, catedràtic d'universitat de l'àrea de coneixement Matemàtica Aplicada, adscrita al Departament de Matemàtica Aplicada. [2003/S2914]
  
De conformitat amb la proposta elevada per la Comissió nomenada per a jutjar el concurs convocat per Resolució de 10 de novembre de 2001 d' esta Universitat, plaça número 372/2001, codi 3121, Boletín Oficial del Estado de 28 de novembre de 2001, i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar José Mas Marí, amb número de document nacional d'identitat 93192890Y, catedràtic d'universitat de la Universitat Politècnica de València, de l'àrea de coneixement Matemàtica Aplicada, adscrita al Departament de Matemàtica Aplicada.
  
València, 14 de febrer de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4482, del 16-04-2003 (2003/4420)

Informació pública del projecte de reparcel·lació del sector P-7 Vista del Valle.
---------------------------------------------------------------------------------

### Dades del document

Número de DOGV
:   4482

Data del DOGV
:   16-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4420


Organisme emissor
:   Ajuntament de Teulada

Tipus de document
:   Anunci

Informació pública del projecte de reparcel·lació del sector P-7 Vista del Valle. [2003/M4420]
  
Esta Alcaldia Presidència, per Resolució de data 20 de març de 2003, ha resolt:
  
Sotmetre a informació pública, per mitjà d'edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, per un termini de 20 dies hàbils, comptats des de la publicació en el DOGV, el projecte de reparcel·lació del sector P-7 Vista del Valle.
  
Durant el període d'informació pública es podrà consultar la citada documentació en el Departament d'Obres, Urbanisme i Medi Ambient de l'Ajuntament de Teulada, en dies i hores hàbils, i presentar quantes al·legacions o suggeriments s'estimen convenients.
  
El que es publica en compliment del que disposa l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb relació als articles 46.1 i 3 de la referida LRAU
  
Se significa que el present edicte servix al seu torn de notificació de conformitat amb el que establix l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, per a aquells interessats que es consideren desconeguts, siga ignorat el lloc per a la pràctica de la notificació o el mitjà per a la seua execució, o intentada esta, no s'haguera pogut practicar.
Diari Oficial de la Generalitat Valenciana


Sumari del DOGV 4435, del 07-02-2003 (2003/1179)

Informació pública del pla parcial del sector 1-3 i alternativa tècnica de programa d'actuació integrada amb el projecte d'urbanització per al desenvolupament d'un sector urbanitzable a la partida Abiar d'este terme municipal denominat Residencial Los Molinos II.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1179


Organisme emissor
:   Ajuntament del Poble Nou de Benitatxell

Tipus de document
:   Anunci

Informació pública del pla parcial del sector 1-3 i alternativa tècnica de programa d'actuació integrada amb el projecte d'urbanització per al desenvolupament d'un sector urbanitzable a la partida Abiar d'este terme municipal denominat Residencial Los Molinos II. [2003/Q1179]
  
La mercantil Weloc, SL, ha presentat el pla parcial del sector 1-3 i l'alternativa tècnica de programa d'actuació integrada amb el projecte d'urbanització per al desenvolupament d'un sector urbanitzable a la partida Abiar d'este terme municipal, denominat Residencial Los Molinos II.
  
En virtut del que es disposa pel Decret d'esta Alcaldia, de 8 de gener de 2003, se sotmet a informació pública, pel termini de 20 dies (comptadors des de la publicació d'este edicte en el Diari Oficial de la Generalitat Valenciana), la documentació a què es fa referència. Durant este termini es pot examinar la documentació a la Secretaria General de este ajuntament, formular al·legacions i presentar uns altres plans parcials i alternatives tècniques en competència amb aquells.
  
Transcorregut el termini indicat, durant els cinc dies hàbils següents a este, podran presentar-se proposicions juridicoeconòmiques en plica tancada, que s'obriran al següent dia hàbil del venciment d'este segon termini.
  
Totes les actuacions podran ser objecte de consulta i al·legació per les persones interessades durant els 10 dies següents al de l'obertura de pliques; així mateix els competidors es podran associar, unint-ne les proposicions.
  
Cosa que es publica en compliment del que es disposa en l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4430, del 31-01-2003 (2003/1009)

Informació pública del pla de reforma interior Séquia de Favara.
----------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1009


Organisme emissor
:   Ajuntament de Massanassa

Tipus de document
:   Anunci

Informació pública del pla de reforma interior Séquia de Favara. [2003/M1009]
  
En desenvolupament dels acords adoptats pel Ple de l'Ajuntament, mitjançant Resolució d'Alcaldia número 6, de data 9 de gener d'enguany, s'ha acordat sotmetre a informació pública el pla de reforma interior Séquia de Favara, per termini d'un mes, comptat a partir del dia següent al de la publicació del present anunci en el Diari Oficial de la Generalitat Valenciana, durant el qual podrà examinar-se l'expedient al Negociat d'Urbanisme i podran presentar-se les al·legacions que es consideren pertinents.
  
L'acord adoptat comporta els efectes suspensius d'atorgaments de llicència en els termes establits en l'article 152 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Cosa que es fa pública de conformitat amb l'establit en l'article 173 del Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4480, del 14-04-2003 (2003/4027)

RESOLUCIÓ de 28 de febrer de 2003, de la Universitat Politècnica de València, per la qual nomena María Mar Camacho Vidal, professora titular d'universitat de l'àrea de coneixement Tecnologia d'Aliments, adscrita al Departament de Tecnologia d'Aliments.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/4027


Organisme emissor
:   Universitat Politècnica de València

Tipus de document
:   Resolució

RESOLUCIÓ de 28 de febrer de 2003, de la Universitat Politècnica de València, per la qual nomena María Mar Camacho Vidal, professora titular d'universitat de l'àrea de coneixement Tecnologia d'Aliments, adscrita al Departament de Tecnologia d'Aliments. [2003/X4027]
  
De conformitat amb la proposta elevada per la Comissió nomenada per a jutjar el concurs convocat per Resolució de 10 de novembre de 2001 d'aquesta Universitat, plaça núm. 489/01 (codi 3249), (BOE de 28 de novembre de 2001), i presentada per la interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar la senyora María Mar Camacho Vidal, amb número de document nacional d'identitat 28.827.001-T, professora titular d'universitat de la Universitat Politècnica de València, de l'àrea de coneixement Tecnologia d'Aliments, adscrita al Departament de Tecnologia d'Aliments.
  
València, 28 de febrer de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4622, del 04-11-2003 (2003/11024)

Juí verbal (desnonament per falta de pagament) número 385/2002. Cèdula de notificació.
--------------------------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11706


Organisme emissor
:   Jutjat de Primera Instància Número 3 de València

Tipus de document
:   Anunci

Juí verbal (desnonament per falta de pagament) número 385/2002. Cèdula de notificació. [2003/F11345]
  
Jutjat de Primera Instància número 3 de València
  
Juí: verbal (desnonament per falta de pagament) - 385/2002.
  
Part demandant: María del Carmen Marco Simó.
  
Part demandada: Esther San Antonio Meda.
  
En el juí esmentat, s'ha dictat la resolució que té el text literal següent:
  
Sentència
  
València, 2 de setembre de 2002
  
Vistes per María Ángeles Vaquero Pérez, jutgessa substituta del Jutjat de Primera Instància número 3 de València, les presents actuacions de juí verbal, número 385/2002, seguides a instància de la procuradora Ana María Iserte Longares, en nom i representació de María del Carmen Marco Simó, i amb la direcció lletrada de María del Carmen Millán Marco, contra Esther San Antonio Meda, en exercici d'acció de desnonament de finca urbana per falta de pagament.
  
Decisió
  
Estime la demanda interposada per la procuradora dels tribunals María del Carmen Marco Simó, contra Esther San Antonio Meda, declare resolt per falta de pagament el contracte d'arrendament subscrit entre ambdues parts relatiu a l'habitatge situat al carrer del Pare Urbano, número 22-3r-9a, de València, i en conseqüència, condemne la part demandada a desallotjar-lo i deixar-lo lliure dins del termini previst legalment, amb advertència del llançament a càrrec seu, tot això amb condemna en les costes del present procediment a la part demandada.
  
Notifiqueu la present resolució a les parts, i indiqueu-los que contra esta es pot interposar un recurs d'apel·lació que coneixerà l'Audiència Provincial, i que s'ha de preparar davant d'este jutjat en el termini de cinc dies des de la notificació.
  
Atés el desconeixement de l'actual domicili o residència de la part demandada, per sentència del jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació.
Diari Oficial de la Generalitat Valenciana


Sumari del DOGV 4509, del 28-05-2003 (2003/6050)

RESOLUCIÓ de 20 de maig de 2003, de la Universitat d'Alacant, per la que es nomena el tribunal que ha de resoldre el procés selectiu convocat per Resolució de 21 de febrer de 2003 (DOGV núm. 4.460, de 14 de març de 2003), per a l'accés a l'escala Oficial-Especialista (Referencia C04) de la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6050


Organisme emissor
:   Universitat d'Alacant

Tipus de document
:   Resolució

RESOLUCIÓ de 20 de maig de 2003, de la Universitat d'Alacant, per la que es nomena el tribunal que ha de resoldre el procés selectiu convocat per Resolució de 21 de febrer de 2003 (DOGV núm. 4.460, de 14 de març de 2003), per a l'accés a l'escala Oficial-Especialista (Referencia C04) de la Universitat d'Alacant. [2003/6050]
  
Segons les competències atribuïdes per la normativa vigent, el tribunal està compost com es determina a continuació.
  
Tribunal titular
  
President: Antonio F. Marcilla Gomis, vicerector d'investigació de la Universitat d'Alacant.
  
Secretari: Francisco Candela Jaén, funcionari de l'escala técnica de la Universitat d'Alacant.
  
Vocals:
  
- Joaquín de Juan Herrero, catedràtic d'Universitat de la Universitat d'Alacant.
  
- Francisco Tárraga García, funcionari de l'escala oficial especialista de la Universitat d'Alacant.
  
- José Segundo Álvarez García, funcionari de l'escala administrativa de la Universitat d'Alacant.
  
Tribunal suplent
  
President: J. Guillermo Bernabeu Pastor, vicerector d'estudis i innovació educativa de la Universitat d'Alacant.
  
Secretària: Ana Echeveste Tellería, funcionària de l'escala de gestió de la Universitat d'Alacant
  
Vocals:
  
- José Miguel Sempere Ortells, professor titular d'universitat de la Universitat d'Alacant.
  
- María Dolores Blasco Rico, funcionària de l'escala de gestió de la Universitat d'Alacant.
  
- Maria Carmen Romero-Hombrebueno Plaza, funcionària de l'escala de gestió de la Universitat d'Alacant.
Diari Oficial de la Generalitat Valenciana


Sumari del DOGV 4415, del 10-01-2003 (2002/13033)

Informació pública de la convocatòria per a cobrir una plaça d'auxiliar informàtic amb el número de convocatòria 18/2002, per a Teatres de la Generalitat Valenciana.
---------------------------------------------------------------------------------------------------------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13226


Data del document
:   10-12-2002

Organisme emissor
:   Teatres de la Generalitat Valenciana

Tipus de document
:   Ordre

Descriptors 

:   * Culturarts Generalitat
    * professió de la informàtica
    * ajuda pública
    * concurs administratiu

Informació pública de la convocatòria per a cobrir una plaça d'auxiliar informàtic amb el número de convocatòria 18/2002, per a Teatres de la Generalitat Valenciana. [2002/Q13874]
  
Teatres de la Generalitat Valenciana, de conformitat amb l'Acord del Consell Rector, de data 22 de març de 2002, adoptat en virtut del que es disposa en l'article 14, apartat 3, del Decret 36/1994, necessita per a la plantilla aprovada pel Consell Rector, de data 22 de març de 2002, necessita per a cobrir la plantilla el següent lloc de treball:
  
1. Denominació del lloc: una plaça d'auxiliar informàtic.
  
2. Número de convocatòria 18/2002.
  
Les condicions de la convocatòria, segons l'autorització de la directora de Teatres, de data 18 de novembre de 2002, es troben exposades al tauler d'anuncis de Teatres de la Generalitat, plaça de l'Ajuntament, 17, Teatre Principal de València, entrada pel carrer del Poeta Querol, i Centre Coreogràfic de la Generalitat Valenciana (passeig de la Granja, s/n, de Burjassot).
Diari Oficial de la Generalitat Valenciana


Sumari del DOGV 4624, del 06-11-2003 (2003/11456)

Notificació sobre acord d'iniciació de l'expedient LL-242/03, d'anul·lació de l'autorització sanitària per cessament d'activitat.
---------------------------------------------------------------------------------------------------------------------------------

### Dades del document

Número de DOGV
:   4624

Data del DOGV
:   06-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11420


Organisme emissor
:   Conselleria de Sanitat

Tipus de document
:   Anunci

Notificació sobre acord d'iniciació de l'expedient LL-242/03, d'anul·lació de l'autorització sanitària per cessament d'activitat. [2003/X11456]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 14944, de data 08.05.03, formalitzada a l'establiment de menjador col·lectiu propietat de M. Angeles Herrero Sanchis, situat al carrer del Cementeri, 7, de la localitat de Vilamarxant, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número LL-242/03, d'anul·lació de l'autorització sanitària de l'establiment adés esmentat amb número CC-8639/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se'ls informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 33 034 23 49, o a la direcció territorial situada a la mateixa adreça».